Il-Fondazzjoni Papa San Ġwanni Pawlu II magħrufa bħala "JP2 Foundation" se tikkommemora l-ewwel ċentinarju mit-twelid ta' Karol Wojtyla u t-30 anniversarju mill-ewwel żjara ta' Papa fil-Gżejjer Maltin fi tliet lokalitajiet fejn qed tospita l-kor mir-Renju Unit "THE KING'S SCHOOL WORCESTER CHOIR". Dan il-kor twaqqaf mir-Re Neriku VIII fl-1541. Il-Katidral għandu skola li teduka l-koristi. Il-Kor ikanta regolarment fil-Katidral ta' Worcester u jinkludi studenti ta' bejn l-11 u t-18-il sena. Ikantaw firxa wiesgħa ta' mużika sagra u sekulari. Huma żaru l-Ewropa kull sentejn l-iktar reċenti żaru Venezja u Pariġi. Il-Kor tal-King School Worcester se jkun qed iżur Malta fi tliet lokalitajiet; l-ewwel wieħed f'Għawdex, il-lokalità ta' SAN LAWRENZ. Il-Kunċert se jsir fil-Knisja Parrokkjali ta' San Lawrenz nhar is-Sibt 15 ta' Frar 2020 li jibda fis-7.00pm (immedjatament wara li jintemm is-servizz tal-quddies). Dan l-avveniment huwa b'kollaborazzjoni sħiħa mal-Kunsill Lokali ta' San Lawrenz u l-Knisja Parrokkjali. It-tieni lokalità li se tospita dan il-kor hija l-lokalità tal-Furjana f'Malta, il-Furjana kellha l-privileġġ li tospita lill-Papa San Ġwann Pawlu II waqt il-quddiesa fuq il-Fosos. Il-kor se janima l-liturġija tal-quddiesa tal-Ħadd fil-Knisja Arċipretali ta 'San Publiju nhar il-Ħadd 16 ta' Frar 2020 li jibda fid-9.00am. L-avveniment se jkun trasmess dirett fuq TVM2. It-tielet lokalità li se jżżur dan il-Kor ta' Worcester hija l-lokalità ta' Tas-Sliema. Il-kor se jkanta waqt kunċert ta' mużika sagra fil-Knisja Arċipretali tal-Madonna tas-Sacro Cuor, nhar it-Tnejn 17 ta' Frar 2020 li jibda fis-6.15pm (immedjatament wara li jintemm is-servizz tal-quddies). Dan l-avveniment huwa b'kollaborazzjoni sħiħa mal-Kunsill Lokali ta' Tas-Sliema u l-Patrijiet Franġiskani. Il-pubbliku inġenerali huwa mistieden biex jattendi.
Il-Kor tal-King School Worcester se jżur Malta fi tliet lokalitajiet